  Майя Бывальцева Удмуртиын вуоно толлы пудо сиён тырмыт луоз, 30-тӥ куартолэзьлы ивортонъёсъя одӥг йырлы 24,7 центнер дасямын ни, чакламын вал 25 центнер. Со сярысь элькунысь гурт возёсъя но сиён-юонъя министерстволэн пресс-службаез ивортэ. Та дырлы силос кулэезлэсь 68 процентэз дасямын (кылем арын – 93 процент), сенаж – 129 процент (135 процент), турын – 64 процент (103 процент) но куро – 59 процент (63 процент). Тужгес трос – 30 центнерлэсь тросэн - пудо сиён дасязы куать ёросъёсын: Грак, Эгра, Кизнер, Можга, Сарапул но Якшур-Бӧдья Вераны кулэ, гурт возёсъёс кукурузаез утялтыны ӧз кутске на. Солэсь силос тырыны ӧдъялозы нырысетӥ кынтылонъёс бере. Тодэ вайытом, элькунысь гурт возёсъя но сиён-юонъя министр Ольга Абрамова ю тысь утялтонлы нырысетӥ йылпумъянъёсты шараяз.  Тегъёс: Удмуртия гуртвозёс гуртвозёсъяминистерство пудосиён  